Pipin nganakaké pista tanggap warsa cara climèn ing omahé, Jalan Suroyo Prabalingga. Lagi raméné pista, ibuné menyang jedhing, njerit, tiba krungkep, ketatap lingiré kolah, bathuké benjut, semaput. Digotong ramé-ramé menyang kamaré, banjur séda. Manut dhokter, benjuté bathuk ora njalari matiné. Detektip Handaka ditekakaké. Dislidhiki nemu barang-barang yèn sédané ibuné Pipin marga diprejaya. Sing mrejaya mesthi ya andher ing péstané Pipin. Disetitèkaké Handaka, sadulur telu Pipin, Riris lan Manik, sajak ora susah ibuné séda, malah katon seneng. Apa iku pituduh kang dadi jalaran diprejayané Bu Sulun Prabu, ibuné Pipin?